CELEX: 62018TN0671
Language: et
Date: 2018-11-15 00:00:00
Title: Kohtuasi T-671/18: 15. novembril 2018 esitatud hagi – ZU versus komisjon

14.1.2019   
            
            
               ET
            
            
               Euroopa Liidu Teataja
            
            
               C 16/58
            
         
      15. novembril 2018 esitatud hagi – ZU versus komisjon
      (Kohtuasi T-671/18)
      (2019/C 16/70)
      Kohtumenetluse keel: inglise
      
         Pooled
      
      
         Hageja: ZU (esindaja: advokaat C. Bernard-Glanz)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni personalihalduse ja julgeoleku peadirektoraadi HR.B direktoraadi karjäärijuhtimise ja mobiilsuse üksuse juhi 12. oktoobri 2018. aasta otsus, millega hageja määrati tagasi OLAFi peadirektoraati;
               
            
                  —
               
               
                  tühistada komisjoni personalihalduse ja julgeoleku peadirektoraadi HR.AMC direktoraadi Account Management Centre’i 4. üksuse juhi 29. oktoobri 2018. aasta otsus, millega esialgu määrati hageja teenistusse asumise päevaks 1. detsember 2018;
               
            
                  —
               
               
                  tühistada koos eelnimetatud otsustega vajalikus ulatuses ametisse nimetava asutuse otsus, mida veel ei ole vastu võetud ja millega jäetakse hageja kaebus rahuldamata;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et üleviimise menetlus ei olnud piisavalt läbipaistev ning rikutud on personalieeskirjade artiklit 25, põhjendamiskohustust, hageja õigust kaitsta ennast sunniviisilise üleviimise eest, EL põhiõiguste harta artiklit 41 ja õigust olla ära kuulatud.
               
            
                  2.
               
               
                  Teine väide, et on tehtud ilmne viga teenistuse huvide hindamisel ja rikutud hea halduse põhimõtet.
               
            
                  3.
               
               
                  Kolmas väide, et tähelepanuta on jäetud olulised asjaolud hageja OLAFisse kohe üleviimise vastu, rikutud on hea haldus põhimõtet ning järgitud ei ole rikkumisest teataja kaitset personalieeskirjade artikli 22a alusel.
               
            
                  4.
               
               
                  Neljas väide, et on rikutud hoolitsemiskohustust.
               
            
                  5.
               
               
                  Viies väide, et võimu on kuritarvitatud.